Den er 33–36 cm lang med et vingespenn på 86–94 cm. Arten hekker i jordhuler, eller mer sjeldent fjellsprekker, 80–300 moh. på Bugio, som er ei av Desertasøyene sørøst for Madeira. Hekkeområdene oppsøkes tidlig i juni. Eggene legges i midten av juli til midten av august, og ungene forlater reiret i november–desember. Utenom hekketida kan arten påtreffes i store deler av Atlanterhavet. Det antas at hekkebestanden består av 160–180 par.